ಮೇಘಾಲಯದ ಮಾತೃವಂಶೀಯ ಸಮಾಜ

right|thumb|300x300px|ಖಾಸಿ ಮಹಿಳೆಯರು
ಈಶಾನ್ಯ ಭಾರತದ ಮೇಘಾಲಯ ರಾಜ್ಯದ ಅನೇಕ ಬುಡಕಟ್ಟುಗಳು ಮಾತೃವಂಶೀಯ ಸಮಾಜದ ಪದ್ದತಿಯನ್ನು ಅನುಸರಿಸುತ್ತವೆ. ಖಾಸಿ ಜನರು ಮತ್ತು ಗಾರೋ ಜನರಲ್ಲಿ ಈ ಪದ್ದತಿಯಿದೆ.  ಖಾಸಿ ಎಂಬ ಪದವನ್ನು ಮೇಘಾಲಯದ ವಿವಿಧ ಉಪಗುಂಪುಗಳಿಗೆ ಒಂದು ಸಾಮಾನ್ಯ ಪದವಾಗಿ ಬಳಸಲಾಗುತ್ತದೆ. ಅವರು ಪ್ರತ್ಯೇಕವಾದ ಭಾಷೆಗಳು, ವಿಧಿಗಳು, ಸಮಾರಂಭಗಳು ಮತ್ತು ಅಭ್ಯಾಸಗಳನ್ನು ಹೊಂದಿದ್ದಾರೆ. ಆದರೆ *ಕಿ ಹೈನೀವ್ ಟ್ರೆಪ್* (ಏಳು ಗುಡಿಸಲುಗಳು) ಎಂದು ಜನಾಂಗೀಯ ಗುರುತನ್ನು ಹಂಚಿಕೊಳ್ಳುತ್ತಾರೆ. ಆದರೆ ಗಾರೋ ಎಂಬುದು ಆಚಿಕ್ ಜನರ ವಿವಿಧ ಗುಂಪುಗಳನ್ನು ಉಲ್ಲೇಖಿಸುತ್ತಾರೆ. ಖಾಸಿ, ಗಾರೋ ಮತ್ತು ಇತರ ಉಪಗುಂಪುಗಳು ಮಾತೃಪ್ರಧಾನತೆ ಸೇರಿದಂತೆ ಹೆಮ್ಮೆಯ ಪರಂಪರೆಯನ್ನು ಹೊಂದಿವೆ. ಆದರೂ ಅವರು ತಮ್ಮ ಕೆಲವು ಮಾತೃಪ್ರಧಾನ ಗುಣಲಕ್ಷಣಗಳನ್ನು ಕಳೆದುಕೊಳ್ಳುತ್ತಿದ್ದಾರೆ ಎಂದು 2004ರಲ್ಲಿ ವರದಿಯಾಗಿತ್ತು. ಈ ಬುಡಕಟ್ಟುಗಳು ವಿಶ್ವದ "ಉಳಿದಿರುವ ಅತಿದೊಡ್ಡ ಮಾತೃಪ್ರಧಾನ ಸಂಸ್ಕೃತಿಗೆ [ಗಳಿಗೆ]" ಸೇರಿವೆ ಎಂದು ಹೇಳಲಾಗುತ್ತದೆ.[s]
 

## ಹಿನ್ನೆಲೆ 
ಈಶಾನ್ಯ ಭಾರತದ ಮೇಘಾಲಯ ರಾಜ್ಯ ಅನೇಕ ಬುಡಕಟ್ಟು ಜನಾಂಗಗಳಲ್ಲಿ ಮಾತೃವಂಶೀಯ ಸಂಪ್ರದಾಯವಿದೆ. ಇವರಿಗೆ ಖಾಸಿ  ಎಂಬ ಹೆಸರಿದೆ.  ಖಾಸಿ ಎಂಬ ಪದವನ್ನು ಮೇಘಾಲಯದ ಅನೇಕ ಉಪಗುಂಪುಗಳನ್ನು ಉಲ್ಲೇಖಿಸಲು ಒಂದು ಸಾಮಾನ್ಯ ಪದವಾಗಿ ಬಳಸಲಾಗುತ್ತದೆ. ಅವರು ಪ್ರತ್ಯೇಕವಾದ ಭಾಷೆಗಳು, ವಿಧಿಗಳು, ಸಮಾರಂಭಗಳು ಮತ್ತು ಅಭ್ಯಾಸಗಳನ್ನು ಹೊಂದಿದ್ದಾರೆ. ಆದರೆ *ಕಿ ಹೈನೀವ್ ಟ್ರೆಪ್* (ದಿ ಸೆವೆನ್ ಹಟ್ಸ್) ಎಂದು ಜನಾಂಗೀಯ ಗುರುತನ್ನು ಹಂಚಿಕೊಳ್ಳುತ್ತಾರೆ.

ಖಾಸಿ ಒಂದು ಪ್ರಾಚೀನ ಬುಡಕಟ್ಟು ಜನಾಂಗವಾಗಿದ್ದು ಇದು ವಿಶ್ವದ "ಉಳಿದಿರುವ ಅತಿದೊಡ್ಡ ಮಾತೃಪ್ರಧಾನ ಸಂಸ್ಕೃತಿ [ಗಳು]" ಎಂದು ಹೇಳಲಾಗುತ್ತದೆ.[s] ಇವರು, ಗಾರೋದಂತಹ ಇತರ ಉಪಗುಂಪುಗಳೊಂದಿಗೆ ಮೇಘಾಲಯದಲ್ಲಿ ಮತ್ತು ಅಸ್ಸಾಂ ಮತ್ತು ಬಾಂಗ್ಲಾದೇಶ ಗಡಿ ಪ್ರದೇಶಗಳಲ್ಲಿ ವಾಸಿಸುತ್ತಾರೆ. ಖಾಸಿಗಳು ಪೂರ್ವ ಏಷ್ಯಾ ಮೊನ್-ಖಮೇರ್ ಜನರೊಂದಿಗೆ ಪೂರ್ವಜರ ಸಂಪರ್ಕವನ್ನು ಹೊಂದಿರುವ ವಲಸಿಗರು ಎಂದು ನಂಬಲಾಗಿದೆ. ಖಾಸಿ ಮತ್ತು ಇತರ ಉಪಗುಂಪುಗಳು ಮೇಘಾಲಯದಲ್ಲಿ ಆಚರಿಸುವ ಮಾತೃಪ್ರಧಾನ ಸಂಪ್ರದಾಯವು ಭಾರತದಲ್ಲಿ ವಿಶಿಷ್ಟವಾಗಿದೆ. ಖಾಸಿಗಳಲ್ಲಿ ಮಾತೃಪ್ರಧಾನ ತತ್ವಗಳನ್ನು ಪುರಾಣಗಳು, ದಂತಕಥೆಗಳು ಮತ್ತು ಮೂಲ ನಿರೂಪಣೆಗಳಲ್ಲಿ ಒತ್ತಿಹೇಳಲಾಗಿದೆ. ಖಾಸಿ ರಾಜರು ಯುದ್ಧಗಳನ್ನು ಪ್ರಾರಂಭಿಸಿ ಕುಟುಂಬವನ್ನು ನಡೆಸುವ ಜವಾಬ್ದಾರಿಯನ್ನು ಮಹಿಳೆಯರಿಗೆ ಬಿಟ್ಟರು ಮತ್ತು ಹೀಗಾಗಿ ಸಮಾಜದಲ್ಲಿ ಅವರ ಪಾತ್ರವು ಬಹಳ ಆಳವಾಗಿ ಬೇರೂರಿದೆ ಮತ್ತು ಗೌರವಾನ್ವಿತವಾಗಿದೆ.

*ಮಹಾಭಾರತ* ಮಹಾಕಾವ್ಯದಲ್ಲಿ *ನಾರಿ ರಾಜ್ಯ* (ಸ್ತ್ರೀ ಸಾಮ್ರಾಜ್ಯ) ಅಥವಾ ಮಾತೃಪ್ರಧಾನ ಭೂಮಿ ಎಂದು ಇದನ್ನು ಉಲ್ಲೇಖಿಸಲಾಗಿದೆ.  ಇದು ಖಾಸಿ ಮತ್ತು ಜೈಂತಿಯಾ ಬೆಟ್ಟಗಳು ಮತ್ತು ಮೇಘಾಲಯದ ಇಂದಿನ ಮಾತೃಪ್ರಧಾನ ಸಂಸ್ಕೃತಿಯೊಂದಿಗೆ ಪರಸ್ಪರ ಸಂಬಂಧ ಹೊಂದಿದೆ. ಖಾಸಿ, ಗಾರೋ ಮತ್ತು ಇತರ ಉಪಗುಂಪುಗಳ ಹೆಮ್ಮೆಯ ಪರಂಪರೆಯು ಮಾತೃಪ್ರಧಾನತೆ. ಆದರೆ ೨೦೦೪ರಲ್ಲಿ ಅವರ ಮಾತೃಪ್ರಧಾನ ಗುಣಲಕ್ಷಣಗಳು ಕ್ಷೀಣಿಸುತ್ತಿವೆ ಎಂದು ವರದಿಯಾಗಿದೆ.

## ಹಕ್ಕುಗಳು, ಪಾತ್ರಗಳು, ಜವಾಬ್ದಾರಿಗಳು 
ಮೇಘಾಲಯದ ಮಾತೃಪ್ರಧಾನ ಸಮಾಜದಲ್ಲಿ ಮಹಿಳೆಯರು ಪ್ರಮುಖ ಪಾತ್ರ ವಹಿಸುತ್ತಾರೆ. ಕುಟುಂಬದ ಕಿರಿಯ ಮಗಳು *ಕಾ ಖದ್ದುಹ್* ಎಲ್ಲಾ ಪೂರ್ವಜರ ಆಸ್ತಿಯನ್ನು ಆನುವಂಶಿಕವಾಗಿ ಪಡೆಯುತ್ತಾಳೆ. "ಖಾಸಿ ಸಾಮಾಜಿಕ ಪದ್ಧತಿ ವಂಶಾವಳಿ ಕಾಯ್ದೆ" ಅವರಿಗೆ ಭದ್ರತೆಯನ್ನು ನೀಡುವುದರಿಂದ ಮಹಿಳೆಯು ಮರುಮದುವೆಯಾಗುವುದು ಅಥವಾ ಮದುವೆಯಿಂದ ಮಗುವಿಗೆ ಜನ್ಮ ನೀಡುವುದು ಯಾವುದೇ ಸಾಮಾಜಿಕ ಕಳಂಕವನ್ನು ಹೊಂದಿಲ್ಲ. ಮಹಿಳೆಯರು ತಮ್ಮ ಬುಡಕಟ್ಟಿನ ಹೊರಗೆ ಪರಸ್ಪರ ಮದುವೆಯಾಗುತ್ತಾರೆ ಎಂದು ತಿಳಿದುಬಂದಿದೆ. ಎಲ್ಲಾ ಹಕ್ಕುಗಳನ್ನು ಆನಂದಿಸುವ ಮಹಿಳೆಯರು ಸ್ವತಂತ್ರ ಜೀವನವನ್ನು ನಡೆಸುತ್ತಾರೆ, ಚೆನ್ನಾಗಿ ಉಡುಗೆ ಧರಿಸುತ್ತಾರೆ, ಚರ್ಚ್ಗೆ ಹೋಗುತ್ತಾರೆ ಮತ್ತು ಅನೇಕರು ಮದುವೆಯಾಗಲು ಬಯಸುವುದಿಲ್ಲ. ದೇಶದ ಇತರ ಭಾಗಗಳಿಗಿಂತ ಭಿನ್ನವಾಗಿ ಅವರು ಸಂಪೂರ್ಣ ಭದ್ರತೆಯನ್ನು ಆನಂದಿಸುತ್ತಾರೆ.. ಖಾಸಿ ಸಮಾಜದ ಯಶಸ್ವಿ ವೃತ್ತಿಜೀವನದ ಮಹಿಳೆಯರು "ಅವರ ಸಾಮಾಜಿಕ ವೈಪರೀತ್ಯ" ವು ಆಕೆಗೆ ಎಲ್ಲ ರೀತಿಯಲ್ಲೂ ಯಶಸ್ವಿಯಾಗಲು ಅನುವು ಮಾಡಿಕೊಟ್ಟಿದೆ ಎಂದು ಭಾವಿಸುತ್ತಾರೆ.[1] ಬಹುತೇಕ ಸಣ್ಣ ಉದ್ಯಮಗಳನ್ನು ಮಹಿಳೆಯರು ನಿರ್ವಹಿಸುತ್ತಾರೆ.[3] ಪೂರ್ವಜರ ಆಸ್ತಿಯನ್ನು ಪಡೆದ ಈ ಸಮಾಜದ ಕಿರಿಯ ಮಗಳು ತನ್ನ ಹೆತ್ತವರ ವೃದ್ಧಾಪ್ಯದಲ್ಲಿ ಅವರ ಕಲ್ಯಾಣವನ್ನು ನೋಡಿಕೊಳ್ಳುವಲ್ಲಿ ಪ್ರಮುಖ ಪಾತ್ರ ವಹಿಸುತ್ತಾಳೆ. ಜೊತೆಗೆ ತನ್ನ ಒಡಹುಟ್ಟಿದವರ ಕಲ್ಯಾಣ ಮತ್ತು ಶಿಕ್ಷಣವನ್ನು ನೋಡಿಕೊಳ್ಳುತ್ತಾಳೆ.

ಕೆಲವು ಖಾಸಿ ಪುರುಷರು ತಮ್ಮನ್ನು ದ್ವಿತೀಯ ಸ್ಥಾನಮಾನದವರೆಂದು ಪರಿಗಣಿಸುತ್ತಾರೆ. ಪುರುಷರಿಗೆ ಸಮಾನ ಹಕ್ಕುಗಳನ್ನು ರಕ್ಷಿಸಲು ಅವರು *ಸಿಂಕ್ಹೊಂಗ್ ರಿಂಪೀ ಥೈಮೈ* (ಎಸ್ಆರ್ಟಿ) (3,000 ಸದಸ್ಯರು) ಮತ್ತು *ಸ್ಯಾಮ್ ಕಾಮ್ ರಿನ್ ಕು ಮಾಯ್* (ಸೊಸೈಟಲ್ ರಿಸ್ಟ್ರಕ್ಚರಿಂಗ್ ಅಸೋಸಿಯೇಷನ್) ನಂತಹ ಸಮಾಜಗಳನ್ನು ಸ್ಥಾಪಿಸಿದ್ದಾರೆ. ಅವರು "ಖಾಸಿ ಪುರುಷರಿಗೆ ಯಾವುದೇ ಭದ್ರತೆಯಿಲ್ಲ, ಅವರು ಭೂಮಿಯನ್ನು ಹೊಂದಿಲ್ಲ, ಅವರು ಕುಟುಂಬದ ವ್ಯವಹಾರವನ್ನು ನಡೆಸುವುದಿಲ್ಲ ಮತ್ತು ಅದೇ ಸಮಯದಲ್ಲಿ, ಅವರು ಯಾತಕ್ಕೂ ಪ್ರಯೋಜನವಿಲ್ಲದಂತಾಗಿದ್ದಾರೆ " ಎಂದು ಕಳವಳ ವ್ಯಕ್ತಪಡಿಸುತ್ತಾರೆ. ಆದಾಗ್ಯೂ, *ಶಿಲ್ಲಾಂಗ್ ಟೈಮ್ಸ್* ಅನ್ನು ಸಂಪಾದಿಸುವ ಪೆಟ್ರೀಷಿಯಾ ಮುಖಿಮ್ ಅವರು ಹೀಗೆ ಭಾವಿಸುತ್ತಾರೆಃ "ಹೊರಗಿನವರಿಗೆ ಹೋಲಿಸಿದರೆ ಖಾಸಿ ಪುರುಷರು ತಮ್ಮ ಪುರುಷತ್ವದಲ್ಲಿ ಕಡಿಮೆಯಾಗಿದ್ದಾರೆ ಎಂದು ನಾನು ಭಾವಿಸುತ್ತೇನೆ... ಇದು ಕರುಣಾಜನಕವಾಗಿದೆ, ಏಕೆಂದರೆ ಅದು ನಮ್ಮನ್ನು ಇತರರಿಂದ ಪ್ರತ್ಯೇಕಿಸುತ್ತದೆ".[1]

ಸಮಾಜವು ಮಾತೃಪ್ರಧಾನವಾಗಿದ್ದರೂ, ಅಲ್ಲಿನ ರಾಜಕೀಯ ಮತ್ತು ಆಡಳಿತ ಮಾತೃಪ್ರಧಾನವಲ್ಲ. ಹಿಂದಿನ ರಾಜ್ಯದ ರಾಜಪ್ರಭುತ್ವಗಳಲ್ಲಿ, ರಾಜನ ಕಿರಿಯ ಸಹೋದರಿಯ ಮಗ ಸಿಂಹಾಸನವನ್ನು ಆನುವಂಶಿಕವಾಗಿ ಪಡೆಯುತ್ತಿದ್ದನು. ಈಗಲೂ ಸಹ ಮೇಘಾಲಯದ ವಿಧಾನಸಭೆಯಲ್ಲಿ ಅಥವಾ ಗ್ರಾಮ ಪರಿಷತ್ತುಗಳಲ್ಲಿ ಅಥವಾ ಪಂಚಾಯಿತಿಗಳಲ್ಲಿ ರಾಜಕೀಯದಲ್ಲಿ ಮಹಿಳೆಯರ ಪ್ರಾತಿನಿಧ್ಯವು ಕನಿಷ್ಠ ಮಟ್ಟದಲ್ಲಿದೆ. 2013ರಂತೆ, 60 ಸದಸ್ಯರ ಮೇಘಾಲಯ ವಿಧಾನಸಭೆಯಲ್ಲಿ ಕೇವಲ ನಾಲ್ಕು ಮಹಿಳೆಯರು ಇದ್ದಾರೆ. ಬುಡಕಟ್ಟು ಜನಾಂಗದ ಮೂಲಭೂತ ರಾಜಕೀಯ ಅಂಗವಾದ ಪುರುಷ ಕೇಂದ್ರಿತ ದರ್ಬಾರ್ ಶ್ನಾಂಗ್ನಲ್ಲಿ ಮಹಿಳೆಯರಿಗೆ ಅಧಿಕಾರವನ್ನು ಹೊಂದಲು ಅನುಮತಿ ಇಲ್ಲ. ಆದಾಗ್ಯೂ, ಮಹಿಳೆಯರು ತಾವು ಪುರುಷರಿಗಿಂತ ಹಣದ ವಿಷಯಗಳನ್ನು ಉತ್ತಮವಾಗಿ ನೋಡಿಕೊಳ್ಳುತ್ತೇವೆ ಮತ್ತು ಆರ್ಥಿಕ ಸ್ವಾತಂತ್ರ್ಯವನ್ನು ಆನಂದಿಸುತ್ತೇವೆ ಎಂದು ಭಾವಿಸುತ್ತಾರೆ.

## ಉಲ್ಲೇಖಗಳು 
## ಗ್ರಂಥಸೂಚಿ 
* 
* 
* 
* 
* 
* 

ವರ್ಗ:ಸ್ತ್ರೀವಾದ ಮತ್ತು ಜಾನಪದ ೨೦೨೪
ವರ್ಗ:ಸ್ತ್ರೀವಾದ ಮತ್ತು ಜಾನಪದ ೨೦೨೪ ಸ್ಪರ್ಧೆಯ ಲೇಖನ